ASYLMOTTAK Innbyggerne i den lille Rogalandsbygda Skåland fikk gjennom lokalavisa vite at de plutselig blir en minoritet i egen bygd. UDI har ikke informert innbyggerne i Skåland at de nå får et stort antall tenåringer fra Somalia, Eritrea og Afghanistan inn i nabolaget.

NRK melder at det i løpet av få uker vil komme opptil 40 asylsøkere til Skåland i Lund kommune i Rogaland. Bygda har bare 33 fastboende og de kommer derfor til å bli i mindretall i sin egen bygd.

Det er UDI som har bestemt at nedlagte Skåland spesialskole skal huse opptil 40 mindreårige asylsøkere i alderen 15-17 år. Disse kommer fra Somalia, Eritrea og Afghanistan.

Naboer

UDI har ikke informert lokalbefolkningen om at de nå får et asylmottak i nabolaget og det var gjennom en artikkel i lokalavisa at de fikk vite at bygda deres i løpet av bare noen få uker kommer til å bli snudd på hodet.

Naboene er sjokkerte og en talsperson for bygda sier til NRK at det er dramatisk at en liten bygd med bare 33 innbyggere kan få 40 asylsøkere. Han sier at det er folk i området som har frykt for hva som nå kommer til å skje.

Les mer på Frieord.no.